《上蜀殿下》
明代·黎兆鏊

玉潢分陜重岷峨，桐叶新封玉露多。天府久称巴僰地，维藩先贡涧瀍禾。

梁园雪起词臣赋，巫峡秋听楚客歌。鸿宝书成丛桂里，频倾醴待穆生过。

作者简介：黎兆鏊，字公成，号桂海。番禺人。遂球从叔。明神宗万历三十四年（一六〇六）举人，官蓬州知州。有《愧庵集》。清陈恭尹辑《番禺黎氏存诗汇选》有传。